летателни характеристики от клас А, с MOPSC с 19 пътнически места или по-малко, на разстояние, което може да бъде прелетяно в рамките на 120 минути или, ако е одобрено от компетентния орган — до 180 минути, за турбореактивни самолети, при крейсерска скорост с един неработещ двигател в съответствие с буква б);
 3)
 за самолети с летателни характеристики от клас В или С, според която стойност измежду следните е по-малка:
 i)
 разстоянието, което може да бъде прелетяно в рамките на 120 минути при крейсерска скорост с един неработещ двигател в съответствие с буква б);
 ii)
 300 NM.“,
 —
 буква г) се заменя със следното:
 „г)
 За да получи одобрението, посочено в буква а), подточка 2, операторът представя доказателства, че:
 1)
 са установени процедури за планиране и диспечерско осигуряване на полетите;
 2)
 специфични инструкции за техническо обслужване и процедури за гарантиране на целевото равнище на поддържането на летателната годност и надеждността на самолета, в т.ч. неговите двигатели, са установени и включени в програмата на оператора за техническо обслужване на въздухоплавателното средство в съответствие с приложение I (Част М) към Регламент (ЕС) No 1321/2014, включително:
 i)
 програма за потреблението на смазочни масла от двигателите;
 ii)
 програма за наблюдение на състоянието на двигателя;“
 в)
 точка CAT.OP.MPA.300 се заменя със следното:
 „CAT.OP.MPA.300 Условия за предприемане на подход за кацане и на кацане — самолети
 Преди да започне подход за кацане, командирът:
 а)
 се убеждава в съответствие с наличната информация, че метеорологичните условия на летището и условията на планираната за използване писта за излитане и кацане няма да възпрепятстват изпълнението на безопасен подход, кацане или преминаване на втори кръг, отчитайки летателните характеристики, съдържащи се в ръководството за експлоатация;
 б)
 извършва оценка на дистанцията за кацане в съответствие с точка CAT.OP.MPA.303.“;
 г)
 вмъква се следната точка CAT.OP.MPA.301:
 „CAT.OP.MPA.301 Условия за предприемане на подход за кацане и на кацане — вертолети
 Преди да започне подход за кацане, командирът се убеждава в съответствие с наличната информация, че метеорологичните условия на летището и условията на планираната за използване зона за финален подход и за излитане („FATO“) няма да възпрепятстват изпълнението на безопасен подход, кацане или преминаване на втори кръг, отчитайки летателните характеристики, съдържащи се в ръководството за експлоатация.“;
 д)
 вмъква се следната точка CAT.OP.MPA.303:
 „CAT.OP.MPA.303 Проверка по време на полет на дистанцията за кацане към момента на пристигане — самолети
 а)
 Изпълнението на подхода за кацане не трябва да продължава, освен ако разполагаемата дистанция за кацане („LDA“) на планираната за използване писта за излитане и кацане е поне 115 % от дистанцията за кацане в разчетното време на кацане, определена в съответствие с летателните характеристики за оценка на дистанцията за кацане към момента на пристигане („LDTA“), и подходът за кацане се изпълнява със самолети с летателни характеристики от клас А, които са сертифицирани в съответствие с някоя от следните сертификационни спецификации, както е посочено в типовия сертификат:
 (1)
 CS-25 или еквивалентни;
 (2)
 CS-23 от ниво 4 с летателни характеристики за ниво „Висока скорост“ или еквивалентно ниво.
 б)
 За самолети с летателни характеристики от клас А, различни от посочените в буква